Viļņas Katrīnas pareizticīgo baznīca

Viļņas Sv. lielmocekles Katrīnas baznīca (lietuviešu: Vilniaus šv. kankinės Kotrynos cerkvė, krievu: Храм в честь Святой великомученицы Екатерины) ir 1872. gadā uzcelts Lietuvas Pareizticīgās baznīcas dievnams, kas atrodas Lietuvas galvaspilsētas Viļņas Žverīnas rajonā. Nelielo baznīcu uzcēlis Viļņas ģenerālgubernators Aleksandrs Potapovs kā veltījumu mirušajai sievai Katrīnai (dzimušai kņazienei Oboļenskai). Līdz Pirmajam pasaules karam baznīca kalpoja kā Viļņas ģenerālgubernatora privātā baznīca. Pēc Pirmā pasaules kara, kad Viļņa atradās Polijas sastāvā, tā kļuva par draudzes baznīcu. PSRS okupācijas gados šeit tika ierīkota Lietuvas kinostudijas noliktava. Atdota ticīgajiem 20. gadsimta deviņdesmito gadu vidū. Ārējās saites Vikikrātuvē par šo tēmu ir pieejami multivides faili. Skatīt: Viļņas Katrīnas pareizticīgo baznīca.